มีอาการไม่ถ่ายอุจจาระและกลางคืนกินยาระบาย เช้ามามีอาการมือสั่นและไปถ่ายอุจจาระแล้ว ถ่ายไป5รวบ อุจจาระเป็นเนื้อนิ้วๆเดือบเหลวแต่มีอาการเหนื่อยหายใจไม่ค่อยเข้าเพลียเหมือนอยากนอน..เป็นเพราะอะไรค่ะ
สวัสดีค่ะ อาการไม่ถ่ายอุจจาระมาหลายวัน หลังจากนั้นถ่ายมาหลายครั้ง เป็นถ่ายเหลว อ่อนเพลียดังกล่าวมานั้น อาจจะเป็นอาการจากการสูญเสียน้ำจากการถ่าย หรือเป็นถ่ายเหลวจากการอักเสบหรือติดเชื้อในลำไส้ที่เกิดขึ้น เป็นภาวะลำไส้แปรปรวน หรือมีเนื้องอกลำไส้ใหญ่ที่ทำให้การขับถ่ายเปลี่ยนแปลง เกิดภาวะท้องผูกสลับท้องเสียแต่คิดถึงน้อย เพราะมีการใช้ระบายที่กระตุ้นให้มีการถ่ายร่วมด้วยตอนนี้อาการที่เกิดขึ้นหลักๆอาจจะมาจากการเสียน้ำจากการถ่ายออกมาเยอะ ควรดื่มน้ำเข้าไปให้เพียงพอ หรือจิบน้ำเกลือแร่ร่วมไปด้วยได้ รับประทานอาหารอ่อนๆและสุกสะอาด สังเกตอาการหลังจากนี้ ถ้ายังถ่ายเหลวเยอะ อ่อนเพลียเยอะ ก็ควรไปพบแพทย์ และครั้งต่อไปควรดื่มน้ำมากๆ รับประทานอาหารที่มีกากใยสูงเพื่อให้ขับถ่ายได้ตามปกติ ไม่ควรใช้ยาระบายบ่อยๆ เพราะอาจกระตุ้นให้เกิดการขับถ่ายมากเกินไปได้